काफिरे जिल्लानि मोनफ्रोबो लामाफोरा होथे जानायलाय जिल्ला खुंथाया जाथाय थिलिआव थांनो गोब्राब जागासिनो दं ।जिल्ला खुंथायनिफ्राय खौरां मोन्नानै मिरु सरकारनि सा  5  सुबुंनि हान्जाया मोन्नैबो जिल्लायाव नायगिदिंनो फैयो आरो खहिमानिफ्राय खौरांगिरिनि सिगांआव फोरमायहरो ।फेक जिल्ला खुंथाया फोरमायोदि,फसंथानफोर गाज्रि जालांनायखौ फाहमफिन्नो थाखाय जिल्लायाव  416.06  लाख रांनि गोनांथि जाबाय आरो जुनार फिसिनाय,आबाद,लोगोसे ना फिसिनाय बिफानखौ हेफाजाब होफिन्नो थाखाय  281.34  लाख रांनि गोनांथि जाबाय होन्ना फोरमायो ।फेक जिल्ला डि.चिनि बादिब्ला साफ्रोमबो खहा जाजानाय सुबुंफोरनो बायलांनाय आरो जिलांनाय न'फोरखौ फाहामफिन्नो  5,000  आरो  10,000  रां होनाय जाबाय होन्ना खौरां मोन्नाय जायो ।नोगोरारि सोदांनाय आइननि बेरेखा आल्फानि दैदेनगिरि जितेन दत्तखौ दिगबैनिफ्राय गुवाहाटीआव लाबोबाय